یوسی بُھکی

یوسی بھکی دا تعارف 
لکھت :سیف اللہ بیقرار 

یوسی بھکی ضلع دیرہ اسماعیل خان دی تحصیل درابھݨ کلاں دی پنجویں یونین کونسل اے ایندی کل آبادی پندرہ ہزارتوں زائد اے-
ایں وچ گرہ عبداللہ، گرہ مٹ، بھکی، کوٹ موسیٰ، جت، تھلیاں، جھوک غلام حیدر عرف جھوک درکان، کوڑی ہوت، کوڑی جمال، موگا، گرہ مارو، جنڈی بابڑ، تلائی ٻُڈھا شاہ پُوادھی ، تلائی ٻُڈھا شاہ پچادھی نال 14 دیہات شامل ہن۔ 1998 دی مردم شماری توں پہلے ایہ سارے دیہات یونین کونسل چوݙھواں دا حصہ ہن اتے تحصیل کلاچی وچ شامل ہن۔ اِنہاں 14 دیہاتاں نال کوٹ تگا، گرہ نہر، لنگر کوٹ، چوݙھواں، گرہ ترخوبہ، گٹار، کھیڑا وی یونین کونسل چوݙھواں وچ شامل ہن۔
1998 دی مردم شماری دے نتیجے وچ جئیں ویلے بلدیاتی حد بندیاں تھیاں تاں تحصیل درابن کوں چار یونین کونسلاں وچ ونڈیا گیا: یونین کونسل درابن کلاں، یونین کونسل گنڈی عمر خان، یونین کونسل موسیٰ زئی اتے یونین کونسل چودھواں۔ یونین کونسل چودھواں اتے موسیٰ زئی 19 ہزار توں ودھ آبادی تے مشتمل ہن۔
سابقہ یونین کونسل چودھواں دے 14 پنڈ یونین کونسل موسیٰ زئی وچ شامل کیتے گئے، جیں وچ بھکی، کوٹ موسیٰ، جٹ، تھلیاں، جھوک در خان اتے کوڑی جمال تلائی، بڈھا شاہ غربی و شرقی، موگا، مارو، کھیڑا، گرہ اخوندزادہ شامل ہن۔ ایویں سابقہ یونین کونسل چودھواں دی 10 ہزار آبادی کوں یو سی موسیٰ زئی وچ شامل کیتا گیا۔
پرویز مشرف دے دور دے پہلے بلدیاتی انتخابات وچ مقامی طور تے سیاسی طور تے ݙو گروپ ہن۔ ہک گروپ دی قیادت حاجی سونا خان بابر کریندے پئے ہن جݙاں جو ݙوجھے مقامی گروپ دی قیادت عبدالستار خان بابر کریندے پئے ہن۔ یونین کونسل موسیٰ زئی نال لڳے ہوݨ پاروں میاں خیل برادران وی سیاسی بنیاداں تے ودھ چڑھ کر حصہ گھندے پئے ہن۔

اڳواݨاں دا کَٹھ
معززینِ علاقے دی یونین کونسل بھکّی دی اصلاحی کمیٹی دے زیر اہتمام کوڑی ہوت دے مقام اُتے ویلج ناظم ملک رب نواز بھٹی دی میزبانی وچ ہِک خصوصی اجلاس تھیا۔ اجلاس وچ مقررین نے خیالاں دا اظہار کریندے ہوئیں آکھیا جو علاقے دے امن و امان نوں برقرار رکھݨ کیتے شرپسند عناصر دیاں سرگرمیاں اُتے تیکھی نظر رکھݨ، لوکاں دی بے روزگاری مُکاوݨ کیتے زام چودھوان دی تعمیر کوں یقینی بݨاوݨ، تعلیم حاصل کرݨ والے ٻالاں دے روشن مستقبل کیتے گورنمنٹ ہائی سکول کوڑی ہوت دے ماحول کوں خوشحال بݨاوݨ، چودھوان ٹوپروآ روڈ دی جلدی تعمیر دا مطالبہ اَتے 2022 دے سیلاب متاثرین دی فوری امداد دی بحالی کیتے جدوجہد کرݨ اجلاس دا بنیادی ایجنڈا ہئی۔
مقررین وچ سرائکستان قومی موومنٹ دے صدر سیف اللہ بے قرار، سید غریب نواز شاہ گیلانی (سابق تحصیل ممبر تحصیل درابن کلاں)، ٹی ایل پی تحصیل درابن دے امیر ملک مہربان مکل، ملک رب نواز بھٹی (ویلج ناظم کوڑی ہوت)، قاری غلام فرید طیب (سابق ویلج ناظم وی سی بھکّی)، حافظ محمد رمضان (اَف مارو)، عصمت اللہ خان (کونسلر ویلج کونسل بھکّی)، حافظ امام دین (اَف جنڈی بابر)، حافظ عنایت اللہ (سابق ویلج ناظم کوڑی ہوت)، ملک رحمت اللہ جھمٹ جنڈی بابر، ملک سونا خان چھجڑا کوڑی جمال، ملک وزیر احمد لنگراہ تلائی بڈھا شاہ، ملک رب نواز مڑل، اَتے ملک محمد رمضان کلاسرا شامل ہن۔
اجلاس وچ علاقے دے معززین دی وݙی تعداد نے شرکت کیتی اَتے کمیٹی کوں منظم رکھݨ اُتے زور ݙیتا ڳیا۔ مقررین نے آکھیا جو علاقے دے امن و امان کوں برقرار رکھݨ کیتے بھرپور جدوجہد کیتی ویسی اَتے امن و امان وچ خلل پاوݨ والے شرپسند عناصر دیاں سرگرمیاں دے خلاف گھیرا تنگ کیتا ویسی۔ کوئی ݙکیت، چور اَتے راہزن کوں پناہ ݙیوݨ یا انھاں دا سہولت کار بݨݨ والے کِسے وی فرد یا خاندان دے خلاف سوشل بائیکاٹ سودھا ہر قسم دی قانونی کارروائی عمل وچ گھن آوݨ دی ہر ممکن کوشش کیتی ویسی۔ علاقے وچ ناجائز اسلحے دی نمائش اَتے منشیات دے دھندے وچ ملوث افراد دے خلاف وی کارروائی کیتی ویسی۔
کمیٹی ممبران دے خلاف الزامات دی تردید اَتے سکول دا تقدس
ہِک سیاسی گروہ دے سرغنہ (سابق ڈسٹرکٹ ممبر) نے گزریل ݙینھاں وچ جِیہڑے کمیٹی ممبران دے خلاف الزامات لائے ہن، او دروغ گوئی، بدنیتی اَتے حقیقت دے خلاف ہن۔ سراسر جھوٹھ اُتے مبنی بازاری تے قبسی زبان دا جیہڑا استعمال کیتا ڳیا، اُندی جتنی وی مذمت کیتی ونجے، گھٹ ہے۔ مقررین نے آکھیا جو اساݙا کِسے دے ذاتی مفادات نال کوئی تعلق کائنی، تاں جو سکول ہِک علاقائی مقدس ادارہ ہے۔ اُندا تقدس برقرار رکھݨ ہر ذی شعور دا بنیادی حق ہے۔ سکول دے ماحول کوں خراب کرݨ والے کِسے وی فرد یا گروہ کوں برداشت کائنا کیتا ویسی۔
ویلج کونسلر شیخ چن شاہ دا کمیٹی توں اخراج
معززینِ علاقے اُتے بہتان اَتے الزام تراشیاں کرݨ، سکول دے پرسکون ماحول کوں خراب کرݨ اَتے سماج دشمن عناصر کوں مسلسل سہولت ݙیوݨ دی وجہ توں موجودہ ویلج کونسلر شیخ چن شاہ کوں یو سی بھکّی دی اصلاحی کمیٹی توں کڈھ ݙیتا ڳیا ہے۔ آئندہ اصلاحی کمیٹی یو سی بھکّی دا انہاں دے معاملات نال کوئی تعلق نہ ہوسی۔
ترقیاتی منصوبیاں دے مطالبات
زام چودھوان، علاقے دی ترقی، سیرابی اَتے خوشحالی وچ ریڑھ دی ہݙی دی حیثیت رکھیندی ہے جیندے نال سارے علاقے دے لوک مستفید تھیسن، جِندی تعمیر اَتے بحالی کیتے ہر ممکن کوشش کیتی ویسی۔
چودھوان ٹوپروآ روڈ، علاقے کیتے سنگ میل دی حیثیت رکھیندا ہے اَتے انتہائی خراب حالت وچ ہے۔ اُندی تعمیر ورلڈ بینک دے تعاون نال تھیوݨی ہئی جیہڑی نہ صرف سست روی دا شکار ہے بلکہ اُوں کوں پچھوں سٹیا ون٘ڄیندا پیا ہے۔ اے نہ صرف قابلِ مذمت ہے بلکہ ناقابلِ برداشت وی ہے۔ اڄ دے اجلاس وچ روڈ دی تعمیر اُتے فوری کم شروع کراوݨ دا مطالبہ وی اعلیٰ حکام توں کیتا ڳیا ہے۔
سیلاب متاثرین دی امداد
2022 دے سیلاب توں متاثرین کوں ناقابلِ تلافی نقصان برداشت کرݨا پیا ہئی۔ ایں موقعے اُتے حکومت ولوں جِہڑیاں فہرستاں تیار تھیاں، انہاں کوں سرد خانے وچ رکھ ݙیتا ڳیا ہے جیہڑا جو ہِک وݙا افسوس دا مقام ہے۔ مقررین نے آکھیا جو مرکز اَتے صوبائی حکومت توں اساݙا پرزور مطالبہ ہے جو متاثرہ خانداناں کوں امداد دی فراہمی کوں یقینی بݨایا ونجے اَتے متوقع سیلاب دے خطرے نال نبڑݨ کیتے صوبائی اَتے ضلعی انتظامیہ اپݨا کردار ادا کرے۔ اساں ہر قسم دے تعاون کیتے تیار ہاسے۔
اجلاس کوں کامیاب بݨاوݨ والے معززین
مقررین دے علاوہ اجلاس کوں کامیاب بݨاوݨ کیتے جنہاں معززین اَتے عمائدین نے کردار ادا کیتا، انہاں وچ: محمد اشرف (ویلج ناظم جنڈی بابر)، ملک شبیر احمد عوان (سابق ویلج ناظم جنڈی بابر)، ملک رحمت اللہ (کسان کونسلر)، محمد افضل (جنرل کونسلر جنڈی بابر)، ملک محمد عمران دھونا (یوتھ کونسلر کوڑی ہوت)، حاجی گل (کسان کونسلر گرمٹ)، حاجی حق نواز تریلی (ویلج نائب ناظم گرامٹ)، ملک سعید ماچھی (اَف موگا ویلج یوتھ کونسلر جنڈی بابر)، ملک رمضان سیال (سوشل ورکر گرہ مٹ)، حافظ محمد صادق (مقامی رہنما جے یو آئی کوڑی جمال)، ملک سونا خان چھجڑا (مقامی رہنما پی ٹی آئی)، ملک باران ماچھی کوڑی جمال، حافظ محمد رمضان گرامارو (رہنما ٹی ایل پی)، ملک ساجد سیال (اَف گرا مٹ)، ملک عبدالعزیز (رہنما پی پی پی)، قاری عصمت اللہ (کونسلر کوٹ موسیٰ)، غلام حسن ملانہ کوٹھا ترخان، ملک ثنا اللہ لشاری بلوچ گرا مٹ، ملک اکبر منگلا کوڑی جمال، غلام فرید کھوکھر جنڈی بابر، ملک گلستان گوندل گرمٹ، احسان اللہ بھٹی (کونسلر کوڑی حود)، مکینک خلیل احمد بلوچ تھلیاں، عبداللطیف خان گپول تھلیاں، ملک گلستان مڑل بھکّی، ملک شہزاد بھکّی، ملک عطا اللہ مڑل بھکّی، ملک سونا خان ببر گرا عبداللہ، ملک گل زمان گرا عبداللہ، ملک وزیر اعوان جنڈی بابر، سلطان احمد (قوم ببر گرا عبداللہ)، محمد نواز خان بلوچ (سابق کونسلر)، ملک محمد عابد لنگراہ تلائی بڈھا شاہ، ملک سعید سیال (مقامی رہنما جے یو آئی کوڑی حود)، ملک رحمت اللہ (امیدوار یوتھ کونسلر کوڑی حود)، ملک حاجی بہاول (کونسلر اَف موگا)، سابق کونسلر ملک حبیب اللہ مڑل، ملک امان اللہ (اَف بھکّی)، ملک فیض اللہ بھکّی، ملک امان اللہ عبدالحمید پلوآں تلائی بڈھا شاہ غربی، مولانا نعمت اللہ چشتی (اَف کوڑی حود)، ملک سونا خان مکل (رہنما ایس کیو ایم)، سیٹھ شوکت اللہ (کلاتھ والے)، ملک رحمت اللہ ڈونہ (اَف کوڑی حود)، ملک فلک شیر ڈونہ (اَف کوڑی حود)، ملک عبدالعزیز ڈونہ، ملک مانجھا لنگراہ، ملک رانجھو بھوری، ملک عمر فاروق ڈونہ، ملک مکھن کلاسرا، ملک کالو خان عوان، ملک اکرام اللہ مستری کوڑی جمال، ملک حاجی گل بھٹی، ملک بشیر بھٹی (چیف اَف بھٹی)، ملک حبیب اللہ، ملک کامل خان مکل، ملک اللہ دتا لنگراہ، ملک مہربان ڈونہ، ملک حاجی عمر دراز، ملک عمر حیات بھٹی، ملک سنوارو نادر، ملک بہاول، ملک صابر حسین، محمد نواز خان بلوچ (عرف ممدو)، ملک محمد اشرف بھٹی، ملک محمد رمضان بھٹی، ملک غلام حسن سواگ، ملک رانجھو بھٹی، ملک رحمت اللہ مکل، ملک حبیب اللہ میٹ، ملک محمد رمضان (ٹی ایل پی رہنما)، حافظ سمیع اللہ (ٹی ایل پی)، حاجی محمد رمضان ڈونہ، ملک نعمت اللہ لشاری گرا مٹ، ملک شیر خان (عرف ملنگی)، ملک کریم بخش بھٹی، ملک عبدالحمید لنگراہ، ملک محمد سلیمان گرا مٹ، ملک حاجی بشیر لنگراہ، محمد رمضان پلوآں، محمد نواز نادر طلائی بڈھا شاہ، ملک محمد سلیمان ٹھیکیدار، ملک محمد عمران نپلی، ملک گل زمان بھٹی، ملک سمیع اللہ بھٹی، ملک ریاض بھٹی، محمد نواز (سابق کونسلر)، ملک محمد آصف نواز بھٹی، ملک عالم شیر اعوان، اَتے ملک غلام صدیق اعوان شامل ہن